Muŝkaptuloj (birdoj)

Muŝkaptuloj aŭ Muscikapoj (kiel adapto de la latina nomo) estas la membroj de Muscicapa, genro de paserinaj birdoj apartenanta al la familio de Muŝkaptuledoj, kaj ene de tiu al la tipaj muŝkaptuloj de la subfamilio de Muscikapenoj. Ili estas disvastigataj tra tuta Eŭropo, Afriko kaj Azio kaj plej parto de specioj loĝas en arbaraj habitatoj. Multaj specioj estas migrantaj birdoj, kiuj moviĝas suden el Eŭropo kaj norda Azio dum vintre.Sinclair et al. (2003), Perrins (2004), del Hoyo et al. (2006)

Ili estas malgrandaj birdoj, 9 al 15 cm longaj. Ili havas grandan kapon, mallongan voston kaj ebenan bekon, pli larĝa ĉe la bazo. Ties plumaro estas ĉefe ne tre markate bruna aŭ griza kaj sen markoj. Junuloj kutime estas pli punktitaj aŭ makulitaj.

La muŝkaptuloj de Muscicapa kutime manĝas flugintajn insektojn kiuj estas kaptataj per salto el videbla ripozejo. La nesto estas kutime tasforma kaj konstruita sur arbobranĉo sed kelkaj afrikaj specioj nestumas en arbotruoj.

 Specioj 
Estas agnoskataj 23 al 25 diference nomitaj specioj de muŝkaptuloj de la genro Muscicapa; oni priskribis unu necertan specion de Sulaveso (Indonezio):King et al. (1999), del Hoyo et al. (2006)
 Griza muŝkaptulo, Muscicapa striata
 Gambaga muŝkaptulo, Muscicapa gambagae
 Grizstria muŝkaptulo, Muscicapa griseisticta
 Siberia muŝkaptulo, Muscicapa sibirica
 Bruna muŝkaptulo, Muscicapa dauurica
 Cindrobrusta muŝkaptulo, Muscicapa randi
 Sumba muŝkaptulo, Muscicapa segregata
 Ruĝecvosta muŝkaptulo, Muscicapa ruficauda
 Brunbrusta muŝkaptulo, Muscicapa muttui
 Ferkolora muŝkaptulo, Muscicapa ferruginea
 Uŝera muŝkaptulo, Muscicapa ussheri
 Malhela muŝkaptulo, Muscicapa infuscata
 Boema muŝkaptulo, Muscicapa boehmi
 Marĉa muŝkaptulo, Muscicapa aquatica
 Oliveca muŝkaptulo, Muscicapa olivascens
 Ĉapina muŝkaptulo, Muscicapa lendu
 Malklara muŝkaptulo, Muscicapa adusta
 Malgranda griza muŝkaptulo, Muscicapa epulata
 Flavapieda muŝkaptulo, Muscicapa sethsmithi
 Malhelblua muŝkaptulo, Muscicapa comitata
 Tesmana muŝkaptulo, Muscicapa tessmanni
 Kasina muŝkaptulo, Muscicapa cassini
 Blueca muŝkaptulo, Muscicapa caerulescens

 Notoj 

 Referencoj 

 del Hoyo, Josep; Elliott, Andrew & Sargatal, Jordi (eldonistoj) (2006): Handbook of the Birds of the World (Vol. 11: Old World Flycatchers to Old World Warblers). Lynx Edicions, Barcelona. ISBN 84-96553-06-X (Vol.11: 2006)
 King, Ben; Rostron, Philip; Luijendijk, Teus; Bouwman, Rob & Quispel, Chris (1999): An undescribed Muscicapa flycatcher on Sulawesi, Indonesia. Forktail 15: 104. PDF fulltext 
 Christopher Perrins (eld.) (2004): The New Encyclopedia of Birds. Oxford University Press, Oxford. ISBN 0-19-852506-0
 Sinclair, Ian; Ryan, Pete; Christy, Patrice & Hockey, Phil (2003): Birds of Africa: a complete illustrated field guide to the birds of the Sahara. Struik, Cape Town. ISBN 1-86872-857-9

Kategorio:Muŝkaptuledoj
Kategorio:Birdoj de Azio
Kategorio:Birdoj de Afriko
Kategorio:Birdoj de Eŭropo